b'\n_START_ARTICLE_\nPaul Teutul seenior\n_START_PARAGRAPH_\nPaul John Teutul (s\xc3\xbcndinud 1. mail 1949 Yonkersis, New Yorgi osariigis) on \xc3\xbcks Orange County Choppersi kaasasutaja ja omanik, mootorrataste tootja ja Discovery Channeli dokumentaalsarja "American Chopper" peaosaline. Saates osalevad ka ta pojad Paul Teutul juunior ja Michael.\n_START_SECTION_\nVarajane elu\n_START_PARAGRAPH_\nTa kasvas \xc3\xbcles Pearl Riveris New Yorgi osariigis. Ta on r\xc3\xa4\xc3\xa4kinud, et minevikus kuritarvitas ta alkoholi ja narkootikume. Ta olevat seet\xc3\xb5ttu enamiku oma laste lapsep\xc3\xb5lvest "maha maganud"._NEWLINE_Kuigi ta ei olnud Vietnami s\xc3\xb5jas ajal regulaararmees, teenis ta vabatahtlikuna Merchant Marine\'is.\n_START_SECTION_\nKarj\xc3\xa4\xc3\xa4r\n_START_PARAGRAPH_\nTa l\xc3\xb5i firma Orange County Ironworks, mida juhib praegu ta poeg Daniel. Ta alustas erinevate mootorrataste tootmist hobi korras p\xc3\xa4rast seda, kui oli n\xc3\xa4inud originaalseid mootorrattaid t\xc3\xa4naval ja filmides. 1999 ta lahkus ja asutas koos poeg Pauliga Orange County Choppersi ja hakkas mootorrattaid m\xc3\xbc\xc3\xbcgiks tootma._NEWLINE_T\xc3\xa4nu osalemisele "American Choppersis" on ta saanud telestaariks ja osalenud mitmes vestlussaates, filmis, seriaalis, muusikavideos ja mujal._NEWLINE_"American Choppersis" on ta loonud endast mulje kui k\xc3\xb5vast \xc3\xa4rimehest ja mehest, kel on l\xc3\xbchike kannatus._NEWLINE_2011 tuli avalikuks, et ta on aastate jooksul kasutanud illegaalseid steroide.\n_START_SECTION_\nPerekond\n_START_PARAGRAPH_\nTal on pojad Paul juunior, Michael, Daniel ja t\xc3\xbctar Cristin. Nende emast on ta lahutatud ja abiellunud uue naisega 2007._NEWLINE_Poeg Paul juunior lahkus 2009 p\xc3\xa4rast kestvaid t\xc3\xbclisid isaga Orange County Choppersist ja asutas oma firma Paul Jr. Designs.'